4-тиркеме

**Тамеки продукциясын санариптик идентификациялоо
каражаттары менен маркалоонун методикалык
 эрежелери**

## 1-глава. Жалпы жоболор

1. Ушул Методикалык эрежелер тамеки продукциясын санариптик идентификациялоо каражаттары менен маркалоо тартибин, тамеки продукциясын жүгүртүүнүн катышуучуларына тамеки продукциясын жүгүртүү, тамеки продукциясын идентификациялоо каражаттарынын мүнөздөмөсү, идентификациялоо каражаттарын алуучу, тамеки продукциясын жүгүртүүнүн катышуучуларына карата талаптар жөнүндө маалыматтарды берүү тартибин белгилейт.
2. Ушул Методикалык эрежелерде төмөнкүдөй түшүнүктөр жана аныктамалар колдонулат:
3. “бириктирүү” - түзүлүп жаткан топтук жана/же транспорттук таңгакты ачуу зарылдыгысыз, тамеки продукциясынын товарды коштоочу чынжырча боюнча кыймылына байкоо жүргүзүүнү камсыз кылуу максатында тамеки продукциясынын ар бир салынган таңгагын идентификациялоо коддорунун түзүлүп жаткан топтук жана/ же транспорттук таңгакты идентификациялоо коду менен өз ара байланышы жөнүндө маалыматты сактоо жана топтук таңгакка идентификациялоонун тийиштүү каражатын же транспорттук таңгакка идентификациялоо кодун түшүрүү менен тамеки продукциясын керектөө таңгактарын бир топтук таңгакка жана/же транспорттук таңгакка, же тамеки продукциясынын топтук таңгактарын транспорттук таңгакка, же кичинекей өлчөмдөгү (көлөмдөгү) транспорт таңгактарын транспорттук таңгакка бириктирүү процесси;
4. тамеки продукциясын өндүрүүдө тамеки продукциясын жүгүртүүгө киргизүү:

**-** Кыргыз Республикасынын аймагында Кыргыз Республикасынын резиденти болуп саналган өндүрүүчү тарабынан жеткирүү;

**-** Кыргыз Республикасынын аймагынан тышкары (Евразия экономикалык бирлигине мүчө мамлекеттерден ташылып келген товарлардан башка) - Кыргыз Республикасына ташылып келген тамеки продукциясын ички керектөө же реимпорттоо үчүн чыгаруунун бажы жол-жоболоруна ылайык бажы органдары тарабынан тамеки продукциясын чыгаруу;

**-** Евразия экономикалык бирлигинин бажы аймагында трансчек аралык соода жүргүзүүнүн алкагында Евразия экономикалык бирлигине мүчө мамлекеттерден ташылып келген тамеки продукциясына карата Кыргыз Республикасынын аймагынан тышкары – Кыргыз Республикасына тамеки продукциясын юридикалык жактар же жеке ишкерлер тарабынан ташып келүү;

1. тамеки продукциясын жүгүртүүдөн чыгаруу - маркаланган тамеки продукциясын жеке керектөө үчүн жеке жактарга сатуу; тамеки продукциясына карата менчик укугуна өтүү, анын ичинде кайтарымсыз берүү, укуктарын өткөрүп берүү, ордун толтуруу же жаңычылдык караштырылган келишимдердин негизинде маркаланган тамеки продукциясын жеке керектөө үчүн жеке жакка берүү; сатууга байланыштуу эмес, жеке муктаждыктары үчүн колдонуу максатында тамеки продукциясын юридикалык жактарга жана жеке ишкерлерге сатуу; тамеки продукциясын алып коюу (конфискациялоо), утилдештирүү, жок кылуу, кайтарылбагандай жоготуу, ошондой эле маркаланган тамеки продукциясын Кыргыз Республикасынан тышка сатуу;
2. тамеки продукциясын топтук таңгактоо (мындан ары **-** топтук таңгактоо) **-** керектөө таңгактарынын аныкталган санын бириктирген таңгактоо, топтук таңгактоо керектөөчүгө да сатылышы мүмкүн;
3. импорттоочу – маркалануучу товарларды Кыргыз Республикасынын аймагына импорттоону/ташып келүүнү ишке ашырган экономикалык иштин субъекти;
4. жеке сериялык номер **-** товардын кодунун негизинде тамеки продукциясынын бирдигин (тамеки продукциясынын керектөө таңгагын) уникалдуу идентификациялоочу символдордун ырааттуулугу;
5. электрондук өз ара аракеттенүү интерфейси **-** тамеки продукциясын жүгүртүүнүн катышуучуларынын программалык**-**аппараттык каражаттары менен Кыргыз Республикасында товарларды маркалоонун мамлекеттик автоматташтырылган маалыматтык системасынын (мындан ары **-** “Товарларды маркалоо” АМС) өз ара аракеттенүүлөрүн камсыздаган каражаттардын жана эрежелердин жыйындысы;
6. товардын коду **-** тиешелүү товардык номенклатура боюнча товарлар жөнүндө так маалыматтарды эсепке алууну жана сактоону камсыз кылган маалыматтык ресурста аларды баяндоодо товарлардын тобуна ыйгарылуучу уникалдуу код;
7. идентификациялоо коду **-** товардын нускасынын уникалдуу номерин камтыган символдордун ырааттуулугу;
8. текшерүү коду **-** идентификациялоо кодун криптографиялык кайра түзүүнүн натыйжасында түзүлгөн жана фискалдык топтоочуну жана (же) текшерүү кодун текшерүүчү техникалык каражатты колдонуу менен аны текшерүүдө идентификациялоо кодунун бурмаланганын табууга мүмкүндүк берген символдордун ырааттуулугу;
9. транспорттук таңгактарды идентификациялоо коду **-** ушул Методикалык эрежелердин 7-главасында каралган талаптарга ылайык түзүлгөн, тамеки продукциясынын транспорттук таңгагынын уникалдуу нускасын билдирген символдордун ырааттуулугу;
10. маркаланган тамеки продукциясы **-** ушул Методикалык эрежелердин талаптарын сактоо менен санариптик идентификациялоо каражаты коюлган тамеки продукциясы жана ал тууралуу так маалыматтар (анын ичинде ага коюлган санариптик идентификациялоо каражаттары жөнүндө маалыматтар) “Товарларды маркалоо” АМСинде камтылат;
11. тамеки продукциясын идентификациялоо каражаттары менен маркалоо **-** ушул Методикалык эрежелерге ылайык тамеки продукциясынын керектөө жана топтук таңгактарына санариптик идентификациялоо каражатын түшүрүү;
12. тамеки продукциясын өндүрүү орду **-** тамеки продукциясынын өндүрүшү жайгашкан аймак, анын ичинде өндүрүштүк жай, сактоо үчүн жай жана өндүрүүчү тарабынан тамеки продукциясын өндүрүүдө пайдаланылган башка жайлар;
13. керектөө таңгагы **-** акыркы керектөөчүгө сатылуучу, тамеки продукциясын сатуу же алгачкы таңгактоо үчүн арналган таңгак;
14. тамеки продукциясын өндүрүүчү (мындан ары – өндүрүүчү) –тамеки продукциясын өндүргөн юридикалык жак же жеке ишкер;
15. маалыматтарды берүү протоколу – маалыматтарды берүү тармагынын түзүлүштөрүнүн ортосунда маалымат пакеттерин алмашуу алгоритмине жана маалыматтар пакетинин түзүмүнө карата талаптардын формалдык топтому;
16. заказдарды башкаруу станциясы **-** техникалык оператордун булутча чечими катары жүгүртүүнүн катышуучуларына сунушталган, жүгүртүүнүн катышуучуларынын эмиссия жана маркалоо коддорун коюу процессин башкаруунун автоматташтырылган чакан системасына жетүүсүн камсыздаган программалык камсыздоо;
17. тамеки продукциясы – ушул Методикалык эрежелердин аракеттери жайылтылган, керектөөчүгө керектөө жана (же) топтук таңгактарда сатылган Евразия экономикалык бирлигинин тышкы экономикалык ишинин бирдиктүү товардык номенклатурасында (мындан ары – ЕАЭБдин ТЭИ ТН) 2402 жана 2403 коддору менен аныкталган товарлар;
18. тамеки продукциясынын транспорттук таңгагы (мындан ары – транспорттук таңгак) **-** тамеки продукциясын сактоо жана ташууда зыян келтирүүдөн коргоо максатында колдонулуучу, керектөө жана/же топтук таңгактарга таңгакталган жана өз алдынча транспорттук бирдикти түзгөн таңгак. Транспорттук таңгак чакан өлчөмдөгү (көлөмдөгү) транспорттук таңгакты да ичине камтыйт;
19. тамеки продукциясын жүгүртүүнүн катышуучулары – тамеки продукциясын жүгүртүүгө киргизүүнү, жүгүртүүнү жана (же) аларды жүгүртүүдөн чыгарууну ишке ашырган юридикалык жак жана жеке ишкерлер, буга андан ары сатуу менен байланышпаган максаттарда колдонуу үчүн тамеки продукциясын сатып алган юридикалык жактар жана жеке ишкерлер кирбейт;
20. маркаланган товарлардын санариптик каталогу **-** маркалануучу товарлар жөнүндө маалыматтарды сактоо жана каталогдоштуруу үчүн колдонулуучу “Товарларды маркалоо” АМС чакан системасы.
21. Ушул Методикалык эрежелердин колдонулушу төмөнкүлөргө жайылтылбайт:
	1. убактылуу сактоодо турган же бажы кампаларына бажы жол-жоболорунда жайгаштырылган тамеки продукциясына;
	2. келген жериндеги бажы органынан баруучу жердеги бажы органына чейин чет өлкөлүк тамеки продукциясын Евразия экономикалык бирлигинин бажы аймагы боюнча ташуу (жеткирүү) үчүн бажы транзитинин бажы жол-жобосунда жайгаштырылган тамеки продукциясына;
	3. келген жериндеги бажы органынан ички бажы органына чейин чет өлкөлүк товарларды Евразия экономикалык бирлигинин бажы аймагы боюнча ташуу (жеткирүү) үчүн бажы транзитинин бажы жол-жобосунда жайгаштырылган тамеки продукциясына;
	4. Евразия экономикалык бирлигинин бажы аймагынан тышкары ташып чыгуу максатында бажы жол-жобосунда жайгаштырылган тамеки продукциясына;
	5. Евразия экономикалык бирлигине мүчө мамлекеттердин аймагына ташып чыгуу максатында өндүрүлгөн тамеки продукциясына (Евразия экономикалык комиссиянын Кеңеши тарабынан Евразия экономикалык бирлигинин алкагында тамеки продукциясын милдеттүү түрдө идентификациялоо каражаттары менен маркалоону киргизүү тууралуу чечим кабыл алынганга чейин же Евразия экономикалык бирлигине мүчө болгон эки же андан көп мамлекетке тамеки продукциясын милдеттүү түрдө идентификациялоо каражаттары менен маркалоо киргизилгенге чейин);
	6. Кыргыз Республикасынын мыйзамдарынын, Евразия экономикалык бирлигинин органдарынын актыларынын, ошондой эле Евразия экономикалык бирлигине мүчө мамлекеттердин стандартташтыруу жаатындагы ченемдик техникалык актыларынын талаптарына шайкештигин баалоо максатында сыноо жүргүзүү үчүн арналган зарыл болгон санда сакталуучу жана ташылуучу тамеки продукциясынын үлгүлөрүнө;
	7. сатууга арналбастан, эл аралык көргөзмөлөрдүн жана жарманкелердин уюштуруучулары жана катышуучулары тарабынан үлгү жана экспонат катары Кыргыз Республикасынын аймагына ташылып келген же Кыргыз Республикасынын аймагында өндүрүлгөн тамеки продукциясына;
	8. алымсыз соода дүкөндөрүндө сатылуучу тамеки продукциясына;
	9. өндүрүүчү тарабынан сакталууда турган тамеки продукциясына;
	10. алынган, камакка алынган, тартып алынган же башка ыкма менен мамлекеттин кирешесине айлантылган тамеки продукциясына жана Кыргыз Республикасынын бажы иштери жөнүндө мыйзамдарында жана Кыргыз Республикасынын салыктар жана жыйымдар жөнүндө мыйзамдарында каралган, аткарылбаган милдеттенмелеринин эсебине алынган тамеки продукциясына, аларды ыйгарым укуктуу орган тарабынан сактоодо, ташууда жана сатууда, ошондой эле жок кылынууга тийиш болгон тамеки продукциясына, аларды сактоодо жана ташууда;
	11. жеке адам өзү жеке колдонушу үчүн сатып алган жана Кыргыз Республикасына ташып келген тамеки продукциясына;
	12. дипломатиялык өкүлдөрдүн, консулдук мекемелердин, эл аралык, мамлекеттер аралык жана өкмөттөр аралык уюмдардын, алардын өкүлчүлүктөрүнүн, ошондой эле мамлекеттердин алардын алдындагы өкүлчүлүктөрүнүн расмий колдонуусу үчүн арналган тамеки продукциясына, аларды сактоодо, ташууда жана колдонууда;
	13. чекене соода алкагында сатып алган жана товарларды кайтарып бергенин ырастаган документтер болгон шартта, сатып алуучу тарабынан сатуучуга кайтарылып берилген тамеки продукциясына, Кыргыз Республикасынын салык мыйзамдарында белгиленген тартипте аларды сактоодо жана ташууда;
	14. Евразия экономикалык бирлигинин бажы аймагында кайра иштетүүнүн бажы жол-жобосунда жайгаштырылган тамеки продукциясына;
	15. ички керектөө үчүн кайра иштетүү бажы жол-жобосунда жайгаштырылган тамеки продукциясына;
	16. эркин бажы аймагынын бажы жол-жобосунда жайгаштырылган тамеки продукцияларына;
	17. эркин кампа бажы жол-жобосунда жайгаштырылган тамеки продукциясына.
22. Кыргыз Республикасынын аймагында тамеки продукциясын жүгүртүүгө киргизүү (ага идентификациялоо каражаттарын түшүрүүсүз жана “Товарларды маркалоо” АМСине тамеки продукциясын идентификациялоо каражаттары менен маркалоо жөнүндө маалыматтарды берүүсүз) жана аларды сатуу Кыргыз Республикасынын мыйзамдарында белгиленген мөөнөттөрдө Кыргыз Республикасынын аймагында милдеттүү маркалоону киргизүүгө чейин уруксат берилет.
23. Тамеки продукциясын жүгүртүүгө катышуучулар Кыргыз Республикасынын мыйзамдарында белгиленген мөөнөттө маркаланбаган продукцияны сатууга тыюу киргизилгенге чейин, идентификациялоо каражаттарын түшүрбөстөн, Кыргыз Республикасынын мыйзамдарында белгиленген мөөнөттө Кыргыз Республикасынын аймагында милдеттүү маркалоону киргизүүгө чейин жүгүртүүгө киргизилген тамеки продукциясын сактоого, ташууга жана сатууга укуктуу.
24. “Товарларды маркалоо” АМСинде техникалык оператордун тамеки продукциясын жүгүртүүнүн катышуучуларынан мындай тамеки продукциясына идентификациялоо каражаттары түшүрүлгөнү тууралуу маалыматты алганы чагылдырылса, тамеки продукциясын жүгүртүүнүн катышуучулары тарабынан Кыргыз Республикасынын аймагында милдеттүү маркалоо киргизилгенге чейин техникалык оператор берген маркалоо коддорунан кайра түзүлгөн идентификациялоо каражаттары менен маркаланган тамеки продукциялары тиешелүү түрдө маркаланган деп таанылат.

##

## 2-глава. Тамеки продукциясын жүгүртүүнүн катышуучуларына карата талаптар

1. Тамеки продукциясын жүгүртүүнүн катышуучулары ушул Методикалык эрежелерге ылайык:
2. “Товарларды маркалоо” АМСинде катталууну Кыргыз Республикасынын мыйзамдарында белгиленген мөөнөттө же өндүрүүчүдө же импорттоочуда тамеки продукциясын жүгүртүүгө киргизүүгө жана (же) жүгүртүүгө байланыштуу иштерди ишке ашыруу зарылчылыгы пайда болгон күндөн тартып 14 календардык күндүн ичинде ишке ашырышат;
3. күчөтүлгөн квалификациялык электрондук кол тамганы колдонот (мындан ары – күчөтүлгөн электрондук кол тамга);
4. электрондук документтерге күчөтүлгөн электрондук кол тамганы коюу жана түзүү, ошондой эле “Товарларды маркалоо” АМС менен, анын ичинде жеке кабинет аркылуу зарыл болгон электрондук документтерди алмашуу мүмкүнчүлүгүнө ээ болгон программалык-аппараттык комплексти колдонушат.
5. Импорттоочулар ушул Методикалык эрежелердин 7-пунктунда айтылган талаптардан тышкары, жеке кабинет аркылуу техникалык оператор берген заказдарды башкаруу станциясына жетүү мүмкүнчүлүгүнө ээ болушу керек.
6. Тамеки продукцияларын жүгүртүүнүн катышуучуларына “Товарларды маркалоо” АМСинде маркалоо кодунун заказдарын башкаруу станцияларына жетүүсүн камсыздоо техникалык операторлор тарабынан кайтарымсыз негизде ишке ашырылат.

Заказдарды башкаруу станцияларына жетүү техникалык оператор тарабынан “Товарларды маркалоо” АМСинде катталат.

## 3-глава. “Товарларды маркалоо” АМСинин техникалык операторлору менен тамеки продукциясын жүгүртүүнүн катышуучуларынын маалымат алмашуу тартиби

1. “Товарларды маркалоо” АМС менен тамеки продукциясын жүгүртүүнүн катышуучуларынын маалыматтык өз ара аракеттенүүсү маалыматтарды берүүнүн стандарттык протоколдорун жана техникалык операторлор тарабынан иштелип чыккан электрондук документтерди (арыз, кабарлоо жана башкалар) алмашуу жолу менен электрондук өз ара аракеттенүү интерфейстерин колдонуу аркылуу ишке ашырылат, анын форматын ыйгарым укуктуу салык органы аныктайт жана Интернет түйүндөрүндөгү техникалык оператордун расмий сайтына жайгаштырылат.
2. Тамеки продукциясын жүгүртүүнүн катышуучулары тарабынан “Товарларды маркалоо” АМСине жиберилген электрондук документтерге тамеки продукциясын жүгүртүүнүн катышуучуларынын күчөтүлгөн электрондук кол тамгасы менен кол коюлууга тийиш.
3. Жүгүртүүнүн катышуучусун каттоо, тамеки продукциясын, маркалоо коддорунун заказдарын каттоо, тамеки продукциясына санариптик идентификациялоо каражатын коюу жөнүндө маалыматтарды жана “Товарларды маркалоо” АМСинде тамеки продукциясын бириктирүү жөнүндө маалыматтарды берүү жүгүртүүнүн катышуучусу тарабынан ырааты менен ишке ашырылат.
4. Тамеки продукциясын жүгүртүүнүн катышуучулары тарабынан “Товарларды маркалоо” АМСине жиберилген, ушул Методикалык эреженин талаптарына туура келген бардык документтер жана маалыматтар “Товарларды маркалоо” АМСинде чагылдырылууга тийиш.
5. Документтерди (арыздарды, кабарлоону) кабыл алуудан же “Товарларды маркалоо” АМСинде тамеки продукциясын жүгүртүүнүн катышуучулары тарабынан берилген маалыматтарды “Товарларды маркалоо” АМСине киргизүүдөн баш тартуу үчүн негиз болуп төмөнкүлөр эсептелет:
6. берилген документтер белгиленген форматты бузуу менен даярдалса, туура эмес маалыматтар камтылса же ушул Методикалык эрежелердин 7 жана 9-главаларында каралган милдеттүү маалыматтар камтылбаса;
7. документке тамеки продукциясын жүгүртүүнүн катышуучусунун атынан кол коюлбаса;
8. тамеки продукциясын жүгүртүүнүн катышуучусуна карата юридикалык жактын ишинин токтогону жөнүндө же жеке ишкер катары жеке жактын ишинин токтотулушу жөнүндө Кыргыз Республикасынын Юстиция министрлигинин юридикалык жактардын электрондук маалымат базасында жазуу болсо.
9. Тамеки продукциясын жүгүртүүнүн катышуучусу электрондук документтерди берген же “Товарларды маркалоо” АМСине маалыматтарды киргизген күндөн тартып бир календардык күндүн ичинде тамеки продукциясын жүгүртүүнүн катышуучусуна электрондук формада кабарлоону (мындан ары - кабарлоо) жиберүү жолу менен берилген документтердин алынганы жана “Товарларды маркалоо” АМСине маалыматтар киргизилгени, же болбосо документтерди кабыл алуудан же “Товарларды маркалоо” АМСине маалыматтарды киргизүүдөн баш тартылганы жөнүндө кабарланат. Кабарлоо төмөнкүдөй маалыматтарды камтышы керек:
	1. тамеки продукциясын жүгүртүүнүн катышуучусунун документинин каттоо номери;
	2. кабарлоонун номери;
	3. кабарлоонун датасы;
	4. тамеки продукциясын идентификациялоо коду (топтук же транспорттук таңгактоо идентификациясынын коду) жана алардын “Товарларды маркалоо” АМСиндеги статусу (эгерде тамеки продукциясын жүгүртүүнүн катышуучусу берген документте тамеки продукциясы жөнүндө маалымат камтылса);
	5. “Товарларды маркалоо” АМСине документтерди (маалыматтарды) киргизүү жөнүндө же аларды киргизүүдөн баш тартууга себептер жөнүндө билдирүү.
10. Тамеки продукциясын жүгүртүүнүн катышуучусу “Товарларды маркалоо” АМСине берген документтерди (маалыматтарды) “Товарларды маркалоо” АМСине киргизүү жөнүндө кабарлоо “Товарларды маркалоо” АМСинин техникалык оператору тарабынан “Товарларды маркалоо” АМСинде жеке кабинет же электрондук почта аркылуу электрондук өз ара аракеттенүү интерфейстерин колдонуу менен тамеки продукциясын жүгүртүүнүн катышуучусуна жиберет.
11. “Товарларды маркалоо” АМСинде документти берүү датасы болуп электрондук документти кабыл алуу жөнүндө кабарлоодо белгиленген дата таанылат.

Аталган кабарлоо электрондук документтер берилген же “Товарларды маркалоо” АМСине маалыматтар киргизилген күндөн тартып бир календардык күндүн ичинде автоматтык түрдө түзүлөт жана берилген документтерди (маалыматтарды) “Товарларды маркалоо” АМСине белгилөө менен электрондук документ формасында “Товарларды маркалоо” АМС тамеки продукциясын жүгүртүүнүн катышуучусуна жиберилет.

1. Оператор менен аткаруу бийлигинин мамлекеттик органынын өз ара аракеттенүүсүн уюштуруу максатында Кыргыз Республикасынын Өкмөтүнүн 2018-жылдын 11-апрелиндеги № 200 “Түндүк” электрондук ведомстволор аралык өз ара аракеттенүү системасындагы маалыматтык системалардын өз ара аракеттенүүсүнө карата талаптарды бекитүү жөнүндө” токтомуна ылайык түзүлгөн маалыматтык-технологиялык жана коммуникациялык инфратүзүмдөр колдонулат.
2. Тамеки продукциясын жүгүртүүнүн катышуучулары “Товарларды маркалоо” АМСине өз алдынча, ошондой эле башка юридикалык жактарды же тамеки продукциясын жүгүртүүнүн катышуучулары ыйгарым укук берген жана Кыргыз Республикасынын салык мыйзамдарына ылайык тамеки продукциясын жүгүртүүнүн катышуучуларынын атынан иштеген жеке ишкерлерди тартуу менен маалыматтарды берет.
3. Эгерде ушул Методикалык эрежелерде башкасы белгиленбесе, техникалык оператор арыз ээсине, ошондой эле эгер бул, ушул Методикалык эрежелерде каралган болсо, тамеки продукциясын арыз ээсинен алган, же арыз ээсине өткөрүп берген жүгүртүүнүн башка катышуучуларына “Товарларды маркалоо” АМСине өзгөртүүлөрдү киргизүү жөнүндө кабарлоону милдеттүү түрдө жиберүү менен мындай документтерди жана маалыматтарды алган учурдан тартып бир жумуш күндүн ичинде “Товарларды маркалоо” АМСине тамеки продукциясын жүгүртүүнүн катышуучулары берген документтерди жана маалыматтарды жайгаштырууну камсыз кылат.
4. Тамеки продукциясын жүгүртүүгө мониторингди камсыздоо максатында техникалык оператор “Товарларды маркалоо” АМСинде төмөнкүдөй маалыматтардын болушун камсыздайт:
5. тамеки продукциясын жүгүртүүнүн катышуучулары жөнүндө;
6. санариптик идентификациялоо каражаттары менен маркаланууга тийиш болгон тамеки продукциясы жөнүндө;
7. тамеки продукциясынын таңгагына түшүрүлгөн санариптик идентификациялоо каражаттары жөнүндө.
8. Техникалык оператор “Товарларды маркалоо” АМСинин алкагында төмөнкүдөй реестрлердин жүргүзүлүшүн уюштурат жана камсыздайт:
9. документтердин реестри;
10. тамеки продукциясын жүгүртүүнүн катышуучуларынын реестрин;
11. тамеки продукциясынын реестри;
12. санариптик идентификациялоо каражаттарынын реестри.
13. Техникалык оператор “Текшер” мобилдик тиркемеси аркылуу Интернет тармагында төмөнкүдөй жалпыга жеткиликтүү маалыматтарды жайгаштырууну камсыз кылат:
	1. соода бирдигинин глобалдык номерин (Global Trade Item Number (GTIN));
	2. товардын өндүрүүчүсү жөнүндө маалыматты (юридикалык жактын аталышы, аты-жөнү);
	3. товардын бирдигинин жеке сериялык номери;
	4. товардын соода маркасы (бренди) жана аталышы;
	5. өндүрүлгөн өлкөсү.

Маалыматтар коомдук контролдоо функциясын ишке ашыруу үчүн керектөөчүлөргө берилет.

## 4-глава. “Товарларды маркалоо” АМСине каттоо

1. Тамеки продукциясын жүгүртүүнүн катышуучуларын “Товарларды маркалоо” АМСине каттоо жана аларга жеке кабинетке кирүү мүмкүндүгүн берүү техникалык оператор тарабынан тамеки продукциясын жүгүртүүнүн катышуучулары ушул Методикалык эрежеге ылайык техникалык операторго берген маалыматтардын негизинде ишке ашырылат.
2. Тамеки продукцияларын жүгүртүүнүн катышуучулары “Товарларды маркалоо” АМСине каттоо үчүн уюмдун жетекчисинин колу коюлган жана уюмдун же жеке ишкердин мөөрү менен күбөлөндүрүлгөн кагаз жүзүндө арызды техникалык оператордун дарегине жиберишет же “Товарларды маркалоо” АМСинде электрондук өз ара аракеттенүү интерфейстерин пайдалануу менен юридикалык жактын же жеке ишкердин атынан ишеним катсыз аракеттенүү укугуна ээ болгон жактын күчөтүлгөн электрондук кол тамгасы коюлган, “Товарларды маркалоо” АМСине каттоо тууралуу арызды (мындан ары – катышуучуну каттоо жөнүндө арыз) жиберишет, анда төмөнкүдөй маалыматтар камтылат:
3. юридикалык жак болуп саналган товар жүгүртүүнүн катышуучусунун аталышы же жеке ишкер болуп саналган товар жүгүртүүнүн катышуучусунун аты-жөнү;
4. товар жүгүртүүнүн катышуучуларынын тиби (импорттоочу);
5. салык төлөөчүнүн – товар жүгүртүүнүн катышуучусунун идентификациялык номери;
6. юридикалык жак болуп саналган товар жүгүртүүнүн катышуучусунун турган жери же жеке ишкер болуп саналган товар жүгүртүүнүн катышуучусунун турган жери;
7. товар жүгүртүүнүн катышуучусунун аты-жөнү, телефону жана электрондук почтасынын дареги;
8. тамеки продукциясын жүгүртүүнүн катышуучусунун атынан ишеним катсыз аракеттенүү укугуна ээ болгон жактын аты-жөнү;
9. “Товарларды маркалоо” АМСинен кабарлоо жиберилүүчү, тамеки продукциясын жүгүртүүнүн катышуучусунун телефону жана электрондук почтасынын дареги.
10. Каттоого арызды иштеп чыгуу жана текшерүү техникалык оператор тарабынан мындай арыз каттоодон өткөн датадан тартып үч жумуш күндөн кечиктирбестен жүргүзүлөт.
11. Арыз берүүчү “Товарларды маркалоо” АМСине каттоодон баш тартууну төмөнкүдөй учурларда алат (ушул Методикалык эрежелердин
14-пунктунда аталган документтерди кабыл алуудан же маалыматтарды киргизүүдөн баш тартуу үчүн негиздерден тышкары):

1) арызга кол койгон жактын аты-жөнү арызда көрсөтүлгөнгө туура келбесе;

2) арыз берүүчү “Товарларды маркалоо” АМСине катталган болсо;

3) арызда көрсөтүлгөн арыз берүүчүгө карата маалыматтар жок болсо же Кыргыз Республикасынын Юстиция министрлигинин юридикалык жактардын электрондук маалымат базасындагы маалыматтарга ылайык келбесе же жеке ишкердин ишинин токтогондугу тууралуу маалымат болсо.

1. “Товарларды маркалоо” АМСине каттоодон баш тартылса, техникалык оператор ушул Методикалык эрежелердин 26-пунктунда каралган мөөнөттө арыз берүүчү көрсөткөн электрондук почтасынын дарегине тиешелүү кабарлоону жиберет.
2. Катышуучуну каттоо жөнүндө арызды текшерүүнүн жыйынтыгы оң болсо, техникалык оператор ушул Методикалык эрежелердин 26-пунктунда каралган мөөнөттө арыз берүүчүнү “Товарларды маркалоо” АМСине каттайт, ага жеке кабинетке кирүү мүмкүндүгүн берет жана арызда көрсөтүлгөн арыз берүүчүнүн электрондук почтасынын дарегине каттоо жөнүндө кабарлоо жиберет.
3. Тамеки продукциясын жүгүртүүнүн катышуучусу же ал ыйгарым укук берген жак (мындан ары – ыйгарым укуктуу адам) күчөтүлгөн электрондук кол тамганы текшерүү ачкычынын сертификатын пайдалануу менен “Товарларды маркалоо” АМСинин жеке кабинетине катталат.
4. “Товарларды маркалоо” АМСинин колдонуучуларын идентификациялоо электрондук башкаруу жөнүндө Кыргыз Республикасынын мыйзамдарына ылайык ишке ашырылат.

## 5-глава. “Товарларды маркалоо” АМСине

## тамеки продукциясын каттоо

1. Тамеки продукциясы “Товарларды маркалоо” АМСинин “Маркаланган товарлардын санариптик каталогу” чакан системасында, эгерде тамеки продукциясы Кыргыз Республикасынын аймагынан тышкары өндүрүлсө, импорттоочу тарабынан тамеки продукциялары Кыргыз Республикасынын мамлекеттик чек арасынан өткөнгө чейин катталат.
2. “Товарларды маркалоо” АМСинде каттоо үчүн тамеки продукциясын жүгүртүүнүн катышуучусу “Товарларды маркалоо” АМСине катталуучу тамеки продукциясы жөнүндө төмөнкүдөй маалыматтарды берет:
3. тамеки продукциясын жүгүртүүнүн катышуучусунун (импорттоочунун) идентификациялык салык номери;
4. товардын коду (GTIN);
5. тамеки продукциясынын аталышы;
6. тамеки продукциясынын таңгагынын түрү;
7. топтук таңгактагы керектөө таңгагынын саны (топтук таңгактоолор үчүн);
8. транспорттук таңгактагы топтук таңгактын саны (транспорттук таңгактоолор үчүн);
9. ЕАЭБ ТЭИ ТН 10 орундуу коду;
10. ПМСКкоду (3-версия);
11. соода маркасы (бренд);
12. ЕАЭБ дүйнө өлкөлөрүнүн классификаторуна ылайык чыккан өлкөсү;
13. керектөө таңгактарында продукциянын саны (даана).

## 6-глава. Тамеки продукциясын санариптик идентификациялоо каражаттарынын, анын ичинде маркалоо коддорунун, идентификациялоо коддорунун жана текшерүү коддорунун түзүмүнүн жана форматынын мүнөздөмөлөрү

1. Тамеки продукциясын санариптик идентификациялоо каражаты түздөн-түз тамеки продукциясынын керектөө жана топтук таңгактарына эки өлчөмдүү штрих код түрүндө коюлат. Эки өлчөмдүү штрих код ISO/IEC 16022:2006 “Автоматтык идентификациялоо. Штрих кодун коюу. Data Matrix символунун өзгөчөлүгү” эл аралык стандартынын талаптарына ылайык басылат.
2. Керектөө жана топтук таңгактарга санариптик идентификациялоо каражатын түшүрүү сапатына төмөнкүдөй талаптар коюлат:
3. ISO/IEC 16022:2006 “Автоматтык идентификациялоо. Штрих кодун коюу. Data Matrix символунун өзгөчөлүгү” эл аралык стандартынын талаптарына ылайык ЕСС-200 каталарды оңдоо методун колдонуу менен басма ыкмасында түшүрүү;
4. ISO/IEC 16022:2006 “Автоматтык идентификациялоо. Штрих кодун коюу. Data Matrix символунун өзгөчөлүгү” эл аралык стандартынын негизинде ASCII код коюу таблицасын пайдалануу.
5. Штрих код форматындагы идентификациялоо каражаттары төмөнкүдөй талаптарга жооп берет:
6. керектөө жана топтук таңгак үчүн 0,254 миллиметрден кем эмес өлчөмдөгү модуль[[1]](#footnote-2) колдонулат (буга ылайык идентификациялоо каражатынын өлчөмү 5\*5 мм кем эмес), транспорттук үчүн 2 мм кем эмес;
7. идентификациялоо каражатын табуу ыктымалдыгы байкалбагыдай төмөн жана кандай болгон учурда да 10 000дин ичинен бирден аз болууга тийиш.
8. Каталарды таануу жана оңдоо функциясы ECC200 Data Matrix барабар же андан жогору болот. Керектөө таңгагын санариптик идентификациялоо каражаты өзүнө маалыматтардын 3 милдеттүү тобун камтыган маркалоо кодунан турат, алардын биринчи 2 тобу керектөө таңгагын идентификациялоо кодун түзүшөт, мында:
9. биринчи топ 14 цифрадан турат жана товардын кодун камтыйт;
10. экинчи топ 7 символдон (цифралардан, латын алфавитинин кичине жана баш тамгаларынан, ошондой эле атайын символдордон) турат жана тамеки продукциясынын таңгагынын жеке сериялык номерин камтыйт;
11. үчүнчү топ 8 символдон (цифралардан, латын алфавитинин кичине жана баш тамгаларынан, ошондой эле атайын символдордон) турат жана текшерүү кодун камтыйт.
12. Керектөө таңгагынын санариптик идентификациялоо каражаты Data Matrix форматында эки өлчөмдүү штрих коду түрүндө берилет.
13. Топтук таңгакты санариптик идентификациялоо каражаты маалыматтардын 3 милдеттүү тобун камтыган маркалоо кодун камтыйт, алардын биринчи 2 тобу топтук таңгактын идентификациялоо кодун, ошондой эле тамеки продукциясын өндүрүүчүнүн каалоосу боюнча киргизилүүчү маалыматтардын кошумча каалагандай санын түзөт. Маалыматтардын милдеттүү топтору GS1 эл аралык стандартында каралган төмөнкүдөй атрибуттар менен идентификацияланат:
	1. милдеттүү маалыматтардын биринчи тобу AI = '01' колдонуу коду менен идентификацияланат жана топтук таңгактын товардык кодун камтыйт (14 цифра);
	2. милдеттүү маалыматтардын экинчи тобу AI = '21' колдонуу коду менен идентификацияланат жана топтук таңгактын жеке сериялык номерин камтыйт (7 символ);
	3. милдеттүү маалыматтардын үчүнчү тобу AI = '93' колдонуу коду менен идентификацияланат жана текшерүү кодун камтыйт (8 символ).
14. Топтук таңгакты санариптик идентификациялоо каражаты
GS1-Data Matrix форматында эки өлчөмдүү штрих коду түрүндө берилет.
15. Транспорттук таңгакты идентификациялоо коду тамеки продукциясын жүгүртүүнүн катышуучусунун тандоосу боюнча GS1-128 стандартына шайкеш келген бир өлчөмдүү штрих коду же GS1-Data Matrix форматында эки өлчөмдүү код менен берилет. Транспорттук таңгакты идентификациялоо кодунун курамы тамеки продукциясын транспорттук таңгакка бириктирген тамеки продукциясын жүгүртүүнүн катышуучусу тарабынан аныкталат.
16. Штрих кодунун форматындагы санариптик идентификациялоо каражаттары төмөнкүдөй талаптарга жооп берет:
17. таңгактын бардык түрлөрү (керектөө, топтук жана транспорттук) үчүн 0,254 мм кем болбогон өлчөмдөгү модуль колдонулат (мунун натыйжасында идентификациялоо каражаттары – 5\*5 мм кем эмес);
18. санариптик идентификациялоо каражаттарын аныктоо ыктымалдыгы эң эле төмөн жана кандай болсо да он миңдин ичинен бирден аз болушу керек;
19. каталарды таануу жана оңдоо функциясы ЕСС200 Data Matrix барабар же андан жогору;
20. штрих коду ISO/IEC 16022:2006 шайкеш келет.
21. “Товарларды маркалоо” АМСи тамеки продукциясын санариптик идентификациялоо каражатында камтылган маркалоо кодун кайталап түзүүгө (генерациялоого) жол бербейт.

## 7-глава. Санариптик идентификациялоо

## каражаттарын түзүүнүн тартиби

1. Ушул главада каралган процесстердин алкагында тамеки продукциясын жүгүртүүнүн катышуучусу заказдарды башкаруу станциялары аркылуу “Товарларды маркалоо” АМСи менен документтерди жана маалыматтарды алмашат, ага жеке кабинеттери аркылуу техникалык оператор менен уруксат берилет.
2. Санариптик идентификациялоо каражаттары менен тамеки продукциясын маркалоону камсыздоо үчүн тамеки продукциясын жүгүртүүнүн катышуучусу техникалык операторго маркалоо коддорун алууга өтүнмө (мындан ары - өтүнмө) жиберет.
3. Өтүнмө төмөнкүлөрдү камтышы керек:
4. салык төлөөчүнүн - тамеки продукциясын жүгүртүүнүн катышуучусунун идентификациялык номери;
5. Кыргыз Республикасынын аймагына тамеки продукциясын жүгүртүүгө киргизүү ыкмасы (“Кыргыз Республикасына ташылып келген”);
6. маркалоо коддорун алуунун максаты (импорт);
7. идентификациялоо каражаттарын түшүрүү ыкмасы (түз басуу);
8. таңгактоо тиби;
9. “Товарларды маркалоо” АМСинин “Маркаланган товарлардын санариптик каталогу” чакан системасында катталган товардын (GTIN) коду;
10. суралган маркалоо коддорунун саны;
11. тамеки продукциясын жүгүртүүнүн катышуучусу тарабынан өз алдынча түзүлгөн учурдагы товардын ар бир нускасынын жеке сериялык номери.
12. Маркалоо коддорун берүүдөн баш тартуу үчүн негиздер:
13. өтүнмө ушул Методикалык эрежелердин 46-пунктунда белгиленген маалыматтарды камтыбаса;
14. тамеки продукциясын жүгүртүүнүн катышуучусу “Товарларды маркалоо” АМСинде катталбаса;
15. идентификациялоо коду буга чейин “Товарларды маркалоо” АМСинде катталса;
16. товардын коду “Товарларды маркалоо” АМСинин “Маркаланган товарлардын санариптик каталогу” чакан системасында катталбаса.
17. Өтүнмө “Товарларды маркалоо” АМСинде катталган учурдан тартып төрт сааттын ичинде техникалык оператор “Товарларды маркалоо” АМС каражаттары менен өтүнмөдө көрсөтүлгөн сандагы маркалоо коддорун түзөт жана тийиштүү идентификациялоо коддорун “Товарларды маркалоо” АМСинин идентификациялоо каражаттарынын реестрине кошот.
18. Маркалоо коддорун идентификациялоо каражаттарынын реестрине киргизүүдөн кийин техникалык оператор өтүнмө боюнча берилген маркалоо коддорунун курамы жөнүндө маалыматтарды өтүнмө ээсине жиберет.
19. Тамеки продукциясын жүгүртүүнүн катышуучусу маркалоо коддорун санариптик идентификациялоо каражаттарына кайра түзөт, аларды тамеки продукциясынын таңгагына түшүрүүнү камсыз кылат жана тамеки продукциясына түшүрүлгөн санариптик идентификациялоо каражаттарында камтылган идентификациялоо коддору жана санариптик идентификациялоо каражаттарын түшүрүү датасы жөнүндө маалыматтарды “Товарларды маркалоо” АМСине өткөрүп берет.
20. Эгерде төмөнкүлөр аныкталган болсо, санариптик идентификациялоо каражаттарын түшүрүү жөнүндө маалыматтарды “Товарларды маркалоо” АМСине каттоодон баш тартылат (ушул Методикалык эрежелердин 14-пунктунда аталган документтерди кабыл алуудан же маалыматтарды киргизүүдөн баш тартуу үчүн негиздерден тышкары):
21. идентификациялоо каражаттарын түшүрүү жөнүндө кабарлоодо көрсөтүлгөн идентификациялоо коддору “Товарларды маркалоо” АМСинин идентификациялоо каражаттарынын реестринде жок болсо;
22. идентификациялоо коддору жөнүндө маалыматтар ушул Методикалык эрежелердин 47-пунктунда каралган талаптарды бузуу менен берилсе.
23. Тамеки продукциясын жүгүртүүнүн катышуучусуна ушул Методикалык эрежелердин 15-пунктунда каралган тартипте санариптик идентификациялоо каражаттарын түшүрүү жөнүндө маалыматтарды “Товарларды маркалоо” АМСинде каттоодон баш тартуу жөнүндө кабарлоо жиберилет.

## 8-глава. Санариптик идентификациялоо каражаттарын түшүрүү тартиби

1. Санариптик идентификациялоо каражаттары Кыргыз Республикасынын аймагына төмөнкүдөй учурларда тамеки продукциясын ташып келүүдө түшүрүлөт:
2. Евразия экономикалык бирлигине мүчө болуп саналбаган өлкөлөрдүн аймагынан товарды ички керектөө же реимпорт үчүн чыгаруунун бажы жол-жоболоруна жайгаштырууга чейин;
3. Евразия экономикалык бирлигине мүчө болуп саналган өлкөнүн аймагынан ташып келүүдө – Кыргыз Республикасынын Мамлекеттик чек арасынан өтүүгө чейин.
4. Идентификациялоо каражаты керектөө таңгагынан идентификациялоо каражатын ажыратып алууга жол бербеген ыкма менен керектөө таңгагына түшүрүлөт.

Керектөө таңгагына түшүрүлгөн идентификациялоо каражаты тунук ороочу пленкага же кандайдыр бир башка тышкы орогон материалга түшүрүлбөшү керек жана башка маалымат менен жабылбашы керек. Мында идентификациялоо каражаты техникалык жөнгө салуу жөнүндө Кыргыз Республикасынын мыйзамдарынын талаптарына ылайык керектөө таңгагына түшүрүлгөн маалыматтын бүтүндүгүн бузбаган түрдө жайгашышы керек.

1. Идентификациялоо каражаттарын таңгакка түшүрүү эрежелери:
2. керектөө таңгагына идентификациялоо каражаты төмөнкү бурчуна же капталына түшүрүлөт;
3. эгерде техникалык жактан мүмкүн болсо, анда топтук таңгакка идентификациялоо каражаты каптал жагына же болбосо каалаган тарабына түшүрүлөт;
4. транспорттук таңгакка идентификациялоо каражаты алдыңкы бетине же каптал жагына түшүрүлөт.

## 9-глава. Тамеки продукциясын жүгүртүүнүн катышуучулары тарабынан “Товарларды маркалоо” АМСине киргизүү үчүн тамеки продукциясын бириктирүү жөнүндө маалыматтарды “Товарларды маркалоо” АМСине берүү тартиби

1. Тамеки продукциясын жүгүртүүнүн кийинки катышуучусуна бириктирилген таңгакты берүүгө чейин тамеки продукциясынын керектөө таңгактарын топтук таңгакка бириктиргенден кийин тамеки продукциясын жүгүртүүнүн катышуучусу бул тууралуу төмөнкүдөй маалыматтарды “Товарларды маркалоо” АМСине берет:
2. топтук таңгактын идентификациялоо коду;
3. бириктирилген керектөө таңгактарынын идентификациялоо кодунун тизмеси;
4. бириктирүүдатасы.

Эскертүү: бул маалыматтар “Товарларды маркалоо” АМСине тамеки продукциясын маркалоо жөнүндө маалыматтар менен бир убакта берилиши мүмкүн.

1. Керектөө таңгактарын топтук таңгактарга бириктирүү жөнүндө маалымат бириктирилген таңгактын тамеки продукциясын жүгүртүүнүн кийинки катышуучусуна берүүгө чейин таңгактарды транспорттук таңгактарга бириктирүү жөнүндө маалымат менен бирге берилиши мүмкүн.
2. Тамеки продукциясынын таңгактарын транспорттук таңгактарга бириктирүүдөн кийин бириктирилген таңгакты тамеки продукциясын жүгүртүүнүн кийинки катышуучусуна берүүгө чейин тамеки продукциясын жүгүртүүнүн катышуучусу бул тууралуу төмөнкүдөй маалыматтарды “Товарларды маркалоо” АМСине берет:
3. транспорттук таңгактын идентификациялоо коду;
4. бириктирилген таңгактардын идентификациялоо кодунун тизмеси;
5. бириктирүү датасы.

## 10-глава. “Товарларды маркалоо” АМСинде камтылган маалыматтарга өзгөртүүлөрдү киргизүүнүн тартиби

1. Ушул Методикалык эрежелердин 3–5 жана 9-главаларында каралган маалыматтар өзгөрсө, тамеки продукциясын жүгүртүүнүн катышуучусу алар өзгөргөн күндөн тартып үч жумуш күндүн ичинде ушул маалыматтардын өзгөргөндүгү жөнүндө кабарлоону техникалык операторго жиберет.

 ”.

1. модуль (module) : Бир бит маалыматты коддоо үчүн колдонулган жана Data Matrix символунда номиналдык квадраттык формага ээ болгон матрица символунун өзүнчө уячасы [↑](#footnote-ref-2)